פרמייר ליג

הפרמייר ליג (באנגלית: Premier League), ומחוץ לאנגליה נודעת בשם הפרמייר ליג האנגלית (English Premier League, ובראשי תיבות EPL), היא ליגה אנגלית מקצוענית בכירה למועדוני כדורגל. היא הליגה העליונה במבנה ליגות הכדורגל באנגליה, ותחרות הכדורגל המרכזית במדינה. בליגה משחקים 20 מועדונים, והיא מבוססת על שיטת עלייה וירידה עם הפוטבול ליג. הליגה היא אגודה שבה 20 המועדונים החברים פועלים כבעלי מניות. העונה נמשכת מאוגוסט עד מאי, כאשר כל הקבוצות משחקות 38 משחקים. משנת 2001 ועד שנת 2016 היא מומנה על ידי בנק ברקליס, ולכן הייתה נקראת רשמית בשם הממותג ברקליס פרמייר ליג.

הליגה נוסדה ב-20 בפברואר 1992 בשם "FA פרמייר ליג", לאחר החלטה של מועדוני הליגה הראשונה של הפוטבול ליג לצאת מהפוטבול ליג, שנוסדה במקור ב-1888, וניצלו את עסקי שידורי הטלוויזיה הרווחיים. הפרמייר ליג הפכה מאז לליגת הספורט הנצפית ביותר בכל העולם. היא ליגת הכדורגל הרווחית ביותר, עם הכנסה משותפת של המועדונים של כ-1.4 מיליארד ליש"ט בעונת , עם ציפיות להרוויח כ-1.8 מיליארד בעונת  בעקבות שיתוף התקשורת. היא אף מדורגת ראשונה בדירוג הליגות של אופ"א המבוסס על ההופעות במסגרות האירופיות. חלק גדול מהקבוצות בליגה מגיעות באופן קבוע לשלבים גבוהים במפעלים אירופאים. הליגה גם נחשבת לתחרותית ביותר כאשר ברוב המקרים יש יותר מ-2 קבוצות המתחרות על האליפות, ומאזן הזכיות בליגה מתפרש באופן שווה יחסית.

היסטוריה
מוצא
למרות הצלחה משמעותית באירופה במהלך שנות ה-70, שנות ה-80 סומנו כנקודת שפל עבור הכדורגל האנגלי: אצטדיונים נהרסו, האוהדים סבלו ממבנים קלוקלים, האלימות גברה, והמועדונים האנגלים נאסרו מלשחק בתחרויות האירופיות, בשל אירועי אסון הייזל בשנת 1985. הליגה הראשונה של הפוטבול ליג, שהייתה הליגה העליונה בכדורגל האנגלי מאז 1988, הייתה מאחורי ליגות כמו הסרייה א' האיטלקית ולה ליגה הספרדית מבחינת כמות הצופים וההכנסות, ומספר שחקני צמרת אנגלים עברו לשחק במדינות אחרות. עם זאת, בתחילת שנות ה-90 מגמת הירידה החלה להיפסק; ונבחרת אנגליה הצליחה בגביע העולם 1990, כאשר הגיעה לחצי הגמר. אופ"א, הגוף המנהל את הכדורגל האירופי, הסירה את השעיית המועדונים האנגלים, שנמשכה חמש שנים, מהמפעלים האירופיים ב-1990 ודו"ח טיילור על תקנות הבטיחות באצטדיונים, שהציע שיפורים יקרים לבניית אצטדיונים מלאי-מושבים כתוצאה מאסון הילסבורו, פורסם בחודש ינואר של אותה שנה.

הכסף משידורי הטלוויזיה הפך גם הוא לחשוב הרבה יותר; הפוטבול ליג קיבלה 6.3 מיליון ליש"ט עבור הסכם לשנתיים ב-1986, אך כאשר העסקה חודשה ב-1988, המחיר עלה ל-44 מיליון ליש"ט על פני ארבע שנים. המשאות ומתנים של 1988 היו הסימנים הראשונים לצמיחת ליגה; עשרה מועדונים רצו לעזוב והקימו את ה"סופר ליג", אבל לבסוף שוכנעו להישאר. כאשר האצטדיונים שופרו וכמות הצופים במשחקים וההכנסות עלו, קבוצות הצמרת במדינה שקלו שנית לעזוב את הפוטבול ליג על מנת ליהנות מהכסף הרב שהחל לזרום לספורט.

הקמה
ממוזער|לוגו הפרמייר ליג בשנים 1992–2016|158x158px
בסיומה של עונת 1991, בהצעה להקמת ליגה חדשה נרשם כי היא תביא כסף רב יותר למשחק. הסכם חברי המייסדים, נחתם ב-17 ביולי 1991 על ידי המועדונים מהליגה הראשונה, קבע את העקרונות הבסיסיים להקמת הליגה החדשה בשם "FA פרמייר ליג". האישור למועדונים האנגליים לשחק שוב באירופה נחשב להכרחי, בשל הכישרון הרב של הקבוצות האנגליות.

בשנת 1992 מועדוני הליגה הראשונה נפרדו מהפוטבול ליג ביחד וב-27 במאי 1992 ה-FA פרמייר ליג הוקמה כחברה מוגבלת שפעלה מתוך משרד בהתאחדות הכדורגל האנגלית, מאוחר יותר המשרד הראשי בשער לנקסטר. זה הוביל לפירוק של הפוטבול ליג בת 104 השנים שהייתה עד אז בעלת ארבע חטיבות (ליגות); הפרמייר ליג הורכבה מחטיבה בודדת ואילו הפוטבול ליג משלוש. לא היה שינוי בפורמט התחרות – אותו מספר של קבוצות התחרו בליגה העליונה, והעליות והירידות בין הפרמייר ליג והליגה הראשונה של הפוטבול ליג החדשה נשארו מבוססים על אותם תנאים שהיו בין הליגה הראשונה והליגה השנייה הישנות.

22 המועדונים החונכים של הפרמייר ליג החדשה היו ארסנל, אסטון וילה, בלקברן רוברס, צ'לסי, קובנטרי סיטי, קריסטל פאלאס, אברטון, איפסוויץ' טאון, לידס יונייטד, ליברפול, מנצ'סטר סיטי, מנצ'סטר יונייטד, מידלסברו, נוריץ' סיטי, נוטינגהאם פורסט, אולדהאם אתלטיק, קווינס פארק ריינג'רס, שפילד יונייטד, שפילד ונסדיי, סאות'המפטון, טוטנהאם הוטספר ווימבלדון.

עונה ראשונה ושינויים
הפרמייר ליג שוחקה לראשונה בעונת 1992/93, והורכבה במקור מ-22 מועדונים. השער הראשון בהיסטוריה של הפרמייר ליג הובקע על ידי בריאן דין משפילד יונייטד, במשחק בו ניצחה שפילד 1–2 את מנצ'סטר יונייטד. באליפות הראשונה בתולדות הליגה זכתה מנצ'סטר יונייטד. בעקבות דרישה של פיפ"א, הגוף המנהל את הכדורגל הבינלאומי, הליגות המקומיות הפחיתו את מספר המשחקים שכל קבוצה משחקת, ומספר המועדונים ירד ל-20 בשנת 1995, כאשר ארבע קבוצות ירדו מהליגה ושתי קבוצות בלבד עלו מליגת המשנה. ב-8 ביוני 2006, פיפ"א ביקשה שכל הליגות האירופיות המובילות, בהן הסרייה א' האיטלקית ולה ליגה הספרדית, ירדו ל-18 קבוצות בפתיחתה של עונת 2007/08, אך הפרמייר ליג התנגדה לשינוי. בסופו של דבר פתחו את עונת 2007/08 פעם נוספת 20 קבוצות. הליגה שינתה את שמה מ-"FA פרמייר ליג" לשם הפשוט "פרמייר ליג" בשנת 2007.

מבנה ניהולי
הפרמייר ליג פועלת כאגודה ויש בה 20 מועדונים חברים. כל מועדון הוא בעל מניות, עם קול אחד לכל אחד בסוגיות כדוגמת שינויי חוקים וחוזים. המועדונים בוחרים יושב ראש, מנהל כללי, ודירקטוריון על מנת לפקח על הפעולות היום-יומיות של הליגה. התאחדות הכדורגל האנגלית לא מעורבת באופן ישיר בפעולות אלה של הפרמייר ליג, אך בעלת כוח שלילה כבעלת מניות מיוחדת במהלך בחירת הנשיא והמנכ"ל וכאשר החוקים החדשים מאומצים על ידי הליגה.

הפרמייר ליג שולחת נציגים לפורום המועדונים האירופיים (European Club Forum) של אופ"א, מספר המועדונים והמועדונים עצמם הנשלחים נקבעים בהתאם לדירוגי אופ"א. פורום המועדונים האירופיים אחראי על בחירת שלושה חברים לוועד תחרויות המועדונים של אופ"א, שמעורב בפעולות של תחרויות אופ"א כדוגמת ליגת האלופות והליגה האירופית.

התחרות
אליפות וירידה
ישנם 20 מועדונים בפרמייר ליג. במהלך העונה בליגה, שנמשכת מאוגוסט עד מאי, כל מועדון משחק פעמיים נגד כל אחד מהמועדונים האחרים, פעם אחת באצטדיון הביתי שלו ופעם אחת באצטדיון של היריב, ובסך הכל 38 משחקים. הקבוצות מקבלות שלוש נקודות עבור ניצחון ונקודה אחת עבור תיקו. לא מושגות נקודות במקרה של הפסד. הקבוצות מדורגות תחילה לפי מספר הנקודות הכולל שהשיגו, לאחר מכן לפי הפרש השערים, ולאחר מכן לפי מספר השערים שהבקיעו. בסוף אותה עונה, המועדון עם מספר הנקודות הגבוה ביותר מוכתר כאלוף. אם מספר הנקודות שווה בין שני מועדונים או יותר, הפרש השערים ולאחר מכן מספר השערים שהובקעו קובעים את הקבוצה הזוכה. אם עדיין יש שוויון, הקבוצות שוקלות לחלוק את אותה עמדה. במקרה של שוויון על האליפות, על הירידה או על ההעפלה לתחרויות האחרות, משחק פליי-אוף במגרש נייטרלי (שאינו שייך לאף אחת מהקבוצות המשתוות) קובע את הדירוג. הקבוצות המדורגות בשלושת המקומות הנמוכים ביותר יורדות לפוטבול ליג צ'מפיונשיפ, ושתי הקבוצות המדורגות ראשונות בפוטבול ליג, יחד עם מנצחת הפלייאוף המפגיש בין הקבוצות במקומות 3–6 בפוטבול ליג, עולות לפרמייר ליג במקומן.

העפלה לתחרויות האירופיות
בעונת  השתנתה שיטת ההעפלה לליגת האלופות. ארבע הקבוצות העליונות בפרמייר ליג מעפילות לליגת האלופות, כאשר כל הקבוצות נכנסות ישירות לשלב הבתים של טורניר זה. בעבר שתי הקבוצות הראשונות בלבד העפילו אוטומטית. בעבר הייתה הקבוצה המדורגת רביעית נכנסת לליגת האלופות בסיבוב פליי-אוף בתור קבוצה שאינה אלופה, וחייבת ניצחון במפגש כפול על מנת להיכנס לשלב הבתים. הקבוצה המדורגת חמישית מעפילה אוטומטית לליגה האירופית, שהחליפה את גביע אופ"א, והקבוצות המדורגות במקומות השישי והשביעי יכולות להעפיל גם הן, תלוי בזהות הזוכות בשני הגביעים המקומיים (גביע ה-FA וגביע הפוטבול ליג). אם אחת מזוכות הגביעים מעפילה לאירופה דרכו למרות מיקומה בליגה, הקבוצה המדורגת שישית בפרמייר ליג תעפיל לליגה האירופית. אם זוכות שני הגביעים יעפילו לאירופה למרות מיקומן בליגה, הקבוצות המדורגות במקומות השישי והשביעי יעפילו לליגה האירופית. סגניות הגביעים לא יעפילו לאירופה אם לא יעשו זאת באמצעות המיקום הסופי בליגה. מקום נוסף בליגה האירופית ניתן להשגה דרך זכייה בדירוג המשחק ההוגן של אופ"א, כמו קודם לכן. אם לפרמייר ליג יש את אחד משלושת דירוגי המשחק ההוגן הגבוהים באירופה, המדורגת הגבוהה ביותר בדירוג המשחק ההוגן של הפרמייר ליג שלא העפילה לאירופה תעפיל בכל זאת אוטומטית לסיבוב המוקדמות הראשון של הליגה האירופאית.

שמאל|ממוזער|250px|ארסנל וברנלי מתחרות בגביע ה-FA
חריגה ממערכת ההעפלה הרגילה לאירופה אירעה בשנת 2005, כאשר ליברפול זכתה בליגת האלופות, אך לא סיימה במקום המוביל למוקדמות ליגת האלופות בפרמייר ליג אותה עונה. אופ"א נתנה לליברפול היתר מיוחד להיכנס לליגת האלופות, מה שנתן לאנגליה חמש נציגות. לאחר מכן, אופ"א קבעה שהאלופה המכהנת תעפיל לתחרות ליגת האלופות בעונה שלאחר מכן ללא קשר למיקומה בליגה המקומית.

הפרמייר ליג העפילה לאחרונה למקום הראשון בדירוג הליגות האירופיות של אופ"א בהתאם להופעות קבוצותיה במפעלים האירופיים בחמש השנים הקודמות. העפלה זו שברה את השליטה בת שמונה השנים של הליגה הספרדית, לה ליגה. שלוש הליגות המובילות באירופה מורשות להכניס ארבע קבוצות לליגת האלופות. נשיא אופ"א מישל פלאטיני, הציע לקחת מקום אחד משלוש הליגות המובילות ולתת אותו לזוכת הגביע הלאומי. הצעה זו נדחתה לאחר הצבעה בכינוס הוועדה של אופ"א. באותו מפגש, לעומת זאת, הוסכם כי הקבוצה המדורגת שלישית בארבע הליגות המובילות תזכה בהעפלה אוטומטית לשלב הבתים, טוב יותר מסיבוב המוקדמות השלישי, בעוד הקבוצה המדורגת רביעית תפגוש במשחק פליי-אוף קבוצה מאחת מ-15 הליגות המובילות באירופה.

נותני חסות
הפרמייר ליג נתמכת בידי נותני חסות מאז 1993. הספונסר יכול לקבוע את השם המסחרי של הליגה. הרשימה שלהלן מפרטת מי היו הספונסרים של הפרמייר ליג וכיצד הם קראו לתחרות:
 1993 - 2001: קרלינג (FA קרלינג פרמיירשיפ)
 2001 - 2004: ברקליירד (ברקליירד פרמיירשיפ)
 2004 - 2007: ברקליס (ברקלייס פרמיירשיפ)
 2007 - 2016: ברקלייס פרמייר ליג
 2016 - : אין חסות (פרמיירליג)

מועדונים
בסך הכול 50 מועדונים שיחקו בפרמייר ליג מאז הקמתה ב-1992 ועד לסוף עונת 2022/2023. מועדון נוסף, (נוטס קאונטי) חתם על ההסכם המקורי שיצר את הפרמייר ליג, אך ירד לפני חניכת עונת הפרמייר ליג הראשונה ולא חזר לאחר מכן לליגה העליונה.

שישה מועדונים היו חברים בפרמייר ליג בכל עונה מאז פתיחתה. ארסנל, צ'לסי, אברטון, ליברפול, מנצ'סטר יונייטד וטוטנהאם הוטספר. שבעה מועדונים זכו באליפות הפרמייר ליג: מנצ'סטר יונייטד (13), מנצ'סטר סיטי (5), צ'לסי (5), ארסנל (3), ליברפול (2) בלקברן רוברס (1), לסטר סיטי (1). לאורך ההיסטוריה, ארבע קבוצות מהפרמייר ליג זכו בליגת האלופות (מנצ'סטר יונייטד, ליברפול, צ'לסי ומנצ'סטר סיטי), קבוצה אחת (ליברפול) זכתה בגביע אופ"א, שלוש קבוצות (צ'לסי, מנצ'סטר יונייטד וטוטנהאם) זכו בליגה האירופית, שני מועדונים זכו בגביע אירופה למחזיקות גביע (צ'לסי וארסנל) וקבוצה אחת זכתה בקונפרנס ליג (וסטהאם יונייטד).

קבוצות לעונת 2025/2026

קבוצהמיקוםאצטדיוןתכולהאברטוןליברפולאצטדיון אברטון52,888אסטון וילהברמינגהאםוילה פארק42,918ארסנללונדוןאצטדיון האמירויות60,704בורנמות'בורנמות'דין קורט11,307ברייטון אנד הוב אלביוןברייטוןפאלמר31,876ברנטפורדלונדוןהאצטדיון הקהילתי17,250ברנליברנליטרף מור21,944וולברהמפטון וונדררסוולברהמפטוןאצטדיון מוליניו31,750וסטהאם יונייטדלונדוןהאצטדיון האולימפי62,500טוטנהאם הוטספרלונדוןאצטדיון טוטנהאם הוטספר62,850ליברפולליברפולאנפילד61,276לידס יונייטדלידסאלנד רואד37,645מנצ'סטר יונייטדמנצ'סטראולד טראפורד74,197מנצ'סטר סיטימנצ'סטראצטדיון סיטי אוף מנצ'סטר52,900נוטינגהאם פורסטנוטינגהאםסיטי גראונד30,404ניוקאסל יונייטדניוקאסלסנט ג'יימס פארק52,258סנדרלנדסנדרלנדאצטדיון האור49,000פולהאםלונדוןקרייבן קוטג'24,500צ'לסילונדוןסטמפורד ברידג'40,173קריסטל פאלאסלונדוןסלהרסט פארק25,194

זכיות

זכיות לפי עונות בפרימיירליג
 קבוצה המסומנת בכתב מודגש זכתה בגביע ה-FA באותה העונה והשלימה דאבל מקומי.

עונהאלופה 1992/1993 מנצ'סטר יונייטד 1993/1994 מנצ'סטר יונייטד 1994/1995 בלקברן רוברס 1995/1996 מנצ'סטר יונייטד 1996/1997 מנצ'סטר יונייטד 1997/1998 ארסנל 1998/1999 מנצ'סטר יונייטד 1999/2000 מנצ'סטר יונייטד 2000/2001 מנצ'סטר יונייטד 2001/2002 ארסנל2002/2003מנצ'סטר יונייטדעונהאלופה 2003/2004 ארסנל 2004/2005 צ'לסי 2005/2006 צ'לסי 2006/2007 מנצ'סטר יונייטד 2007/2008 מנצ'סטר יונייטד 2008/2009 מנצ'סטר יונייטד 2009/2010 צ'לסי 2010/2011 מנצ'סטר יונייטד 2011/2012 מנצ'סטר סיטי2012/2013מנצ'סטר יונייטד2013/2014מנצ'סטר סיטיעונהאלופה 2014/2015צ'לסי 2015/2016לסטר סיטי 2016/2017צ'לסי 2017/2018מנצ'סטר סיטי 2018/2019מנצ'סטר סיטי2019/2020ליברפול2020/2021מנצ'סטר סיטי2021/2022מנצ'סטר סיטי2022/2023מנצ'סטר סיטי2023/2024מנצ'סטר סיטי2024/2025ליברפול

זכיות לפי קבוצות

מועדוןזכיותשנות זכייהמנצ'סטר יונייטד131992/93, 1993/94, 1995/96, 1996/97, 1998/99, 1999/2000, 2000/01, 2002/03, 2006/07, 2007/08, 2008/09, 2010/11, 2012/13מנצ'סטר סיטי82011/12, 2013/14, 2017/18, 2018/19, 2020/21, 2021/22, 2022/23, 2023/24צ'לסי52004/05, 2005/06, 2009/10, 2014/15, 2016/17ארסנל31997/98, 2001/02, 2003/04ליברפול22019/20, 2024/2025בלקברן רוברס11994/95לסטר סיטי12015/16

סיכום עונות הפרמייר ליג
טבלה זו מציגה את האלופה והסגנית בכל עונה של הפרמייר ליג, כמו גם את היורדות; וכמו כן את השחקן שזכה בתואר מלך השערים ומספר השערים שכבש. קבוצות המסומנות בכתב מודגש זכו בדאבל באותה עונה, וקבוצות המסומנות בכתב נטוי זכו בטרבל באותה עונה. בסוגריים מצוין מספר הנקודות שהשיגה הקבוצה.

עונהאלופה (מספר הנקודות שהשיגה)סגנית (מספר הנקודות שהשיגה)יורדותמלך השערים 1992/1993  מנצ'סטר יונייטד (84)  אסטון וילה (74)  קריסטל פאלאס  מידלסברו  נוטינגהאם פורסט  טדי שרינגהאם (נוטינגהאם פורסט, טוטנהאם הוטספר) – 22 1993/1994  מנצ'סטר יונייטד (92)  בלקברן רוברס (84)  שפילד יונייטד  אולדהאם אתלטיק  סווינדון טאון  אנדי קול (ניוקאסל יונייטד) – 34 1994/1995  בלקברן רוברס (89)  מנצ'סטר יונייטד (88)  קריסטל פאלאס  נוריץ' סיטי  לסטר סיטי  איפסוויץ' טאון  אלן שירר (בלקברן רוברס) – 34 1995/1996  מנצ'סטר יונייטד (82)  ניוקאסל יונייטד (78)  מנצ'סטר סיטי  ק.פ.ר.  בולטון וונדררס  אלן שירר (בלקברן רוברס) – 31 1996/1997  מנצ'סטר יונייטד (75)  ניוקאסל יונייטד (68)  סנדרלנד  מידלסברו  נוטינגהאם פורסט  אלן שירר (ניוקאסל יונייטד) – 25 1997/1998  ארסנל (78)  מנצ'סטר יונייטד (77)  בולטון וונדררס  בארנסלי  קריסטל פאלאס  כריס סאטון (בלקברן רוברס), דיאון דבלין (קובנטרי סיטי), מייקל אואן (ליברפול) – 18 1998/1999  מנצ'סטר יונייטד (79)  ארסנל (78)  צ'רלטון את'לטיק  בלקברן רוברס  נוטינגהאם פורסט  ג'ימי פלויד האסלביינק (לידס יונייטד), מייקל אואן (ליברפול), דווייט יורק (מנצ'סטר יונייטד) – 18 1999/2000  מנצ'סטר יונייטד (91)  ארסנל (73)  וימבלדון  שפילד ונסדיי  ווטפורד  קווין פיליפס (סנדרלנד) – 30 2000/2001  מנצ'סטר יונייטד (80)  ארסנל (70)  מנצ'סטר סיטי  קובנטרי סיטי  ברדפורד סיטי  ג'ימי פלויד האסלביינק (צ'לסי) – 23 2001/2002  ארסנל (87)  ליברפול (80)  איפסוויץ' טאון  דרבי קאונטי  לסטר סיטי  תיירי הנרי (ארסנל) – 24 2002/2003  מנצ'סטר יונייטד (83)  ארסנל (78)  וסטהאם יונייטד  וסט ברומיץ' אלביון  סנדרלנד  רוד ואן ניסטלרוי (מנצ'סטר יונייטד) – 25 2003/2004  ארסנל (90)  צ'לסי (79)  לסטר סיטי  לידס יונייטד  וולבס  תיירי הנרי (ארסנל) – 30 2004/2005  צ'לסי (95)  ארסנל (83)  קריסטל פאלאס  נוריץ' סיטי  סאות'המפטון  תיירי הנרי (ארסנל) – 25 2005/2006  צ'לסי (91)  מנצ'סטר יונייטד (83)  ברמינגהאם סיטי  וסט ברומיץ' אלביון  סנדרלנד  תיירי הנרי (ארסנל) – 27 2006/2007  מנצ'סטר יונייטד (89)  צ'לסי (83)  שפילד יונייטד  צ'רלטון את'לטיק  ווטפורד  דידייה דרוגבה (צ'לסי) – 20 2007/2008  מנצ'סטר יונייטד (87)  צ'לסי (85)  רדינג  ברמינגהאם סיטי  דרבי קאונטי  כריסטיאנו רונאלדו (מנצ'סטר יונייטד) – 31 2008/2009  מנצ'סטר יונייטד (90)  ליברפול (86)  ניוקאסל יונייטד  מידלסברו  וסט ברומיץ' אלביון  ניקולא אנלקה (צ'לסי) – 19 2009/2010  צ'לסי (86)  מנצ'סטר יונייטד (85)  ברנלי  האל סיטי  פורטסמות'  דידייה דרוגבה (צ'לסי) – 29 2010/2011  מנצ'סטר יונייטד (80)  צ'לסי (71)  וסטהאם יונייטד  ברמינגהאם  בלקפול  דימיטר ברבאטוב, קרלוס טבס (מנצ'סטר יונייטד) – 21 2011/2012  מנצ'סטר סיטי (89)  מנצ'סטר יונייטד (89)  בולטון וונדררס  בלקברן רוברס  וולברהמפטון וונדררס  רובין ואן פרסי (ארסנל) – 30 2012/2013  מנצ'סטר יונייטד (89)  מנצ'סטר סיטי (78)  ויגאן את'לטיק  רדינג  קווינס פארק ריינג'רס  רובין ואן פרסי (מנצ'סטר יונייטד) – 26 2013/2014  מנצ'סטר סיטי (86)  ליברפול (84)  נוריץ' סיטי  פולהאם  קארדיף סיטי  לואיס סוארס (ליברפול) – 312014/2015  צ'לסי (87)  מנצ'סטר סיטי (79)  האל סיטי  ברנלי  קווינס פארק ריינג'רס  סרחיו אגוארו (מנצ'סטר סיטי) – 262015/2016  לסטר סיטי (81)  ארסנל (71)  נוריץ' סיטי  ניוקאסל יונייטד  אסטון וילה  הארי קיין (טוטנהאם הוטספר) – 252016/2017  צ'לסי (93)  טוטנהאם הוטספר (86)  האל סיטי  מידלסברו  סנדרלנד  הארי קיין (טוטנהאם הוטספר) – 292017/2018  מנצ'סטר סיטי (100)  מנצ'סטר יונייטד (81)  סוונסי סיטי  סטוק סיטי  וסט ברומיץ' אלביון  מוחמד סלאח (ליברפול) – 322018/2019  מנצ'סטר סיטי (98)  ליברפול (97)  קארדיף סיטי  פולהאם  האדרספילד טאון  מוחמד סלאח, סאדיו מאנה (ליברפול), פייר-אמריק אובאמיינג (ארסנל) – 222019/2020ליברפול (99)מנצ'סטר סיטי (81)נוריץ' סיטי
ווטפורד

בורנמות'ג'יימי ורדי (לסטר סיטי) – 232020/2021מנצ'סטר סיטי (86)מנצ'סטר יונייטד (74)שפילד יונייטד
ווסט ברומיץ' אלביון

פולהאםהארי קיין (טוטנהאם הוטספר) – 232021/2022מנצ'סטר סיטי (93)ליברפול (92)נוריץ' סיטי

ווטפורד

ברנליסון יונג-מין (טוטנהאם הוטספר), מוחמד סלאח (ליברפול) – 232022/23מנצ'סטר סיטי (89)ארסנל (84)סאות'המפטון
לידס יונייטד

לסטר סיטיארלינג האלנד (מנצ'סטר סיטי) - 362023/24מנצ'סטר סיטי (91)ארסנל (89)לוטון טאון
ברנלי

שפילד יונייטדארלינג האלנד (מנצ'סטר סיטי) - 272024/25ליברפול (84)ארסנל (74)איפסוויץ' טאון
לסטר סיטי

סאות'המפטוןמוחמד סלאח (ליברפול) – 29

טבלת כל הזמנים של הפרמייר ליג
+ הטבלה מעודכנת נכון לסיום עונת 2024/2025. המספרים המודגשים מסמנים שיא פרמייר ליג. מיקום שם עונות משחקים ניצחונות תיקו הפסדים שעריזכות שעריחובה הפרששערים נקודות מקום 1 מקום2 מקום3 מקום4 ירידות 1 מנצ'סטר יונייטד 33 1,266 755 278 233 2,344 1,221 1,123+ 2,543 13 7 5 1 2 ארסנל 33 1,266 693 309 264 2,265 1,254 1,011+ 2,388 3 9 5 7 3 ליברפול 33 1,266 677 311 278 2,268 1,276 992+ 2,342 2 5 7 7 4 צ'לסי 33 1,266 667 313 286 2,152 1,278 874+ 2,314 5 4 6 5 5 טוטנהאם הוטספר 33 1,266 551 298 417 1,953 1,627 326+ 1,951 1 2 4 6 מנצ'סטר סיטי 28 1,076 550 230 296 1,920 1,179 741+ 1,880 8 3 3 1 2 7 אברטון 33 1,266 450 356 460 1,607 1,633 26– 1,698 1 8 ניוקאסל יונייטד 30 1,148 439 290 419 1,598 1,559 29+ 1,607 2 2 2 2 9 אסטון וילה 30 1,152 411 320 421 1,450 1,553 61– 1,553 1 2 1 10 וסטהאם יונייטד 29 1,110 371 280 459 1,383 1,620 237– 1,3931 2 11 סאות'המפטון 25 962 282 254 426 1,130 1,441 301– 1,110 3 12 בלקברן רוברס 18 696 262 184 250 927 907 20 970 1 1 1 2 13לסטר סיטי 18 688 224 174 290 904 1,016 112– 846 1 5 14 לידס יונייטד 15 582 223 151 208 793 784 9+ 820 1 2 2 15 פולהאם 18 684 205 178 301 795 999 204– 793 3 16 קריסטל פאלאס 16 616 182 165 269 695 884 189– 711 4 17 מידלסבורו 15 574 165 169 240 648 794 146– 661 4 18 סנדרלנד 16 608 153 159 296 612 904 292– 618 4 19 בולטון וונדררס 13 494 149 128 217 575 745 170– 575 3 20 וסט ברומיץ' אלביון 13 494 117 139 238 510 772 262– 490 5 21 וולברהמפטון וונדררס 11 418 126 99 193 463 654 191– 472 2 22 סטוק סיטי 10 380 116 109 155 398 525 127– 457 1 23 קובנטרי סיטי 9 354 99 112 143 387 490 103– 409 1 24 נוריץ' סיטי 10 392 99 105 188 414 669 255– 402 1 6 25 שפילד ונסדיי 8 316 101 89 126 409 453 44– 392 1 26 וימבלדון 8 316 99 94 123 384 472 88– 391 1 27 ברייטון אנד הוב אלביון 8 304 94 98 112 383 432 49– 380 28 נוטינגהאם פורסט 8 312 97 87 128 374 468 94– 374 1 3 29 צ'רלטון את'לטיק 8 304 93 82 129 342 442 100– 361 2 30 בורנמות' 8 304 95 69 140 390 514 124– 354 1 31 ברנלי 9 342 88 85 169 341 533 192– 349 4 32 ויגאן את'לטיק 8 304 85 76 143 316 482 166– 331 1 33 סוונסי סיטי 7 266 82 66 118 306 383 77– 312 1 34 קווינס פארק ריינג'רס 7 278 81 65 132 339 431 92– 308 3 35 ברמינגהאם סיטי 7 266 73 82 111 273 360 87– 301 3 36 פורטסמות' 7 266 79 65 122 292 380 88– 293 1 37 ווטפורד 8 304 73 66 165 310 518 208– 285 4 38 דרבי קאונטי 7 266 68 70 128 271 420 149– 274 2 39 איפסוויץ' טאון 6 240 61 63 116 255 394 139– 246 3 40 שפילד יונייטד 6 236 56 57 123 222 374 152– 225 441ברנטפורד41525438602282244+200 42 הול סיטי 5 190 41 48 101 181 323 142– 171 3 43 רדינג 3 114 32 23 59 136 186 50– 119 2 44 אולדהאם אתלטיק 2 84 22 23 39 105 142 37– 89 1 45 קארדיף סיטי 2 76 17 13 46 66 143 77– 64 2 46 ברדפורד סיטי 2 76 14 20 42 68 138 70– 62 1 47 האדרספילד טאון 2 76 12 17 47 50 134 84– 53 1 48 בלקפול 1 38 10 9 19 55 78 23– 39 1 49 בארנסלי 1 38 10 5 23 37 82 45– 35 1 50 סווינדון טאון 1 42 5 15 22 47 100 53– 30 151לוטון טאון1386824528533–261

שחקנים
הכדורגלנים בפרמייר ליג יכולים להתחרות בתחרויות הלא רשמיות של שער החודש ושער העונה. בין התארים האחרים ששחקנים יכולים להתחרות עליהם הוא מלך השערים של העונה. חלוץ העבר של בלקברן רוברס וניוקאסל יונייטד, אלן שירר, מחזיק בשיא כיבוש השערים בפרמייר ליג עם 260 שערים. שירר סיים בין עשרת המבקיעים המצטיינים ב-10 מתוך 14 עונותיו בפרמייר ליג וסיים כמלך השערים שלוש פעמים. במהלך עונת 1995/96 הוא הפך לשחקן הראשון שמבקיע 100 שערים בפרמייר ליג.

מאז העונה הראשונה של הפרמייר ליג ב-1992/1993, 13 שחקנים שונים השיגו את תואר מלך השערים של הליגה. תיירי הנרי זכה בתואר השלישי ברציפות והרביעי בסך הכול שלו עם 27 שערים בעונת 2005/2006. זה עלה על הישגו של שירר של שלושה תארים, שבהם זכה ברציפות בין עונת 1994/95 לעונת 1996/1997. שחקנים נוספים הם מייקל אואן וג'ימי פלויד האסלביינק שזכו פעמיים בתואר כל אחד. אנדי קול ואלן שירר מחזיקים בשיא השערים לעונה אחת (34) – עבור ניוקאסל יונייטד ובלקברן רוברס בהתאמה. הישגו של קול הגיע בעונת 1993/94, בעוד ששירר השיג זאת בעונת 1994/1995, שתיהן היו עונות בנות 42 משחקים. הישגו של שירר של 31 שערים מעונת 38 המשחקים ב-1995/1996 הושווה בעונת 2007/2008 על ידי כריסטיאנו רונאלדו, הישג ששבר את שיא השערים עבור קשר לעונה אחת.

ראיין גיגס הוא השחקן שהשתתף בכי הרבה עונות בפרמייר ליג (22 עונות).

שיא ההעברה של שחקן הוא רכישתו של דקלן רייס מווסטהטם יונייטד לארסנל ב־100 מיליון ליש״ט, העברה אשר השתוותה לשל ג'ק גריליש מאסטון וילה למנצ’סטר סיטי תמורת 100 מיליון ליש״ט. בהעברות מחוץ לליגה העברה היקרה ביותר היא של אנזו פרננדס מבנפיקה ליסבון לצ'לסי, תמורת 106 מיליון ליש״ט.

שיאני ההופעות
להלן טבלת השחקנים שהופיעו במרב משחקי הפרמייר ליג בתולדות הליגה.
דירוגשחקןהופעותשעריםשניםקבוצות1 גארת' בארי653521998 – 2020אסטון וילה (365), מנצ'סטר סיטי (132), אברטון (131), וסט ברומיץ' אלביון (25)2 ג'יימס מילנר640552002 –לידס יונייטד (48), ניוקאסל יונייטד (94), אסטון וילה (100), מנצ'סטר סיטי (147), ליברפול (230), ברייטון אנד הוב אלביון (19) 3   ראיין גיגס  6321091992 – 2014מנצ'סטר יונייטד (632) 4   פרנק למפארד  6091771995 – 2015וסטהאם יונייטד (148), צ'לסי (429), מנצ'סטר סיטי (32) 5   דייוויד ג'יימס  57201992 – 2010ליברפול (214), אסטון וילה (67), וסטהאם יונייטד (64), מנצ'סטר סיטי (93), פורטסמות' (134)6 גארי ספיד535811992 – 2008לידס יונייטד (143), אברטון (58), ניוקאסל יונייטד (213), בולטון וונדררס (121) 7   אמיל הסקי 5161101995 – 2012לסטר סיטי (124), ליברפול (150), בירמינגהאם סיטי (68), ויגאן את'לטיק (82), אסטון וילה (92) 8   מארק שוורצר 51401997 – 2015מידלסברו (332), פולהאם (172), צ'לסי (4), לסטר סיטי (6) 9   ג'יימי קראגר 50831997 – 2013ליברפול (508) 10   פיל נוויל 50591995 – 2013מנצ'סטר יונייטד (263), אברטון (242)11 ריו פרדיננד504111996 – 2015וסטהאם יונייטד (127), לידס יונייטד (54), מנצ'סטר יונייטד (312), קווינס פארק ריינג'רס (11) סטיבן ג'רארד5041201998 – 2015ליברפול (504)12 סול קמפבל503201992 – 2011טוטנהאם הוטספר (255), ארסנל (146), פורטסמות' (95), ניוקאסל יונייטד (7)<small>נכון ל-20 במאי 2024
כתב מודגש מסמל שחקנים שעדיין פעילים בפרמייר ליג.

שיאני השערים
להלן טבלת המבקיעים המובילים במשחקי הפרמייר ליג בתולדות הליגה
דירוגשחקןהופעותשעריםממוצעשניםקבוצות1 אלן שירר4412600.591992 – 2006בלקברן רוברס, ניוקאסל יונייטד2 הארי קיין3202130.672012 – 2023טוטנהאם הוטספר3 ויין רוני4912080.422002 – 2018אברטון, מנצ'סטר יונייטד4 מוחמד סלאח3021870.622014–צ'לסי, ליברפול5 אנדי קול4141870.451993 – 2007ניוקאסל יונייטד, מנצ'סטר יונייטד, בלקברן רוברס,
פולהאם, מנצ'סטר סיטי, פורטסמות', סנדרלנד6 סרחיו אגוארו2751840.672011 – 2021מנצ'סטר סיטי7 פרנק למפארד6091770.291997 – 2015וסטהאם יונייטד, צ'לסי, מנצ'סטר סיטי7 תיירי הנרי2581750.681999 – 2007
2012ארסנל8 רובי פאולר3791630.431993 – 2007ליברפול, לידס יונייטד, מנצ'סטר סיטי, בלקברן רוברס9 ג'רמיין דפו4961620.332001 – 2003
2004 – 2014

2015 – 2018וסטהאם יונייטד, טוטנהאם הוטספר, פורטסמות',
סנדרלנד, בורנמות'<small>נכון ל-22 באוגוסט 2025
כתב מודגש מסמל שחקנים שעדיין פעילים בפרמייר ליג.

שיאני הבישולים
ממוזער|250px|ריאן גיגס. שיאן הבישולים בפרמייר ליג
+ שחקנים פעילים מסומנים בכתב מודגש. נכון ל-22 באוגוסט 2025 דירוג שם בישולים משחקים יחס בישולים עמדה בישול ראשון בישול אחרון 1 ראיין גיגס 162 632 0.26 קשר 1992-93 2012-132 קווין דה בראונה1192880.41קשר2013-142024/25 3 ססק פברגאס 111 350 0.32 קשר 2004-05 2017-18 4 ויין רוני 103 491 0.21 חלוץ 2002-03 2017-185 פרנק למפארד102 609 0.17 קשר 1997-98 2014-15 6 דניס ברגקאמפ 94 315 0.30 חלוץ 1995-96 2005-06 7 דויד סילבה 93 309 0.30 קשר 2010-11 2019-20 8 סטיבן ג'רארד 92 504 0.18 קשר 1999-00 2014-15 9 ג'יימס מילנר 89 638 0.14 קשר 2004-05 2022-23 10 מוחמד סלאח 87 302 0.29 חלוץ 2017-18 2025-26<small>נכון ל-22 באוגוסט 2025
כתב מודגש מסמל שחקנים שעדיין פעילים בפרמייר ליג.

זוכי פרס כדור הזהב
להלן רשימה של שחקנים אשר שיחקו בקבוצה מן הפרמיירליג אשר זכו בפרס כדור הזהב. בסך הכל זכו 7 שחקנים ב-7 שנים שונות ומ-4 מועדונים שונים.
1956  סטנלי מתיוס (בלקפול)
1964  דניס לאו (מנצ'סטר יונייטד)
1966  בובי צ'רלטון (מנצ'סטר יונייטד)
1968  ג'ורג' בסט (מנצ'סטר יונייטד)
2001  מייקל אואן (ליברפול)
2008  כריסטיאנו רונאלדו (מנצ'סטר יונייטד)
2024  רודרי (מנצ'סטר סיטי)

ליגת הנשים

החטיבה הלאומית של פרמייר ליג הנשים היא מקבילת כדורגל הנשים של הפרמייר ליג. רוב קבוצות אלו מסונפות לפרמייר ליג ולפוטבול ליג; אף על פי כן, הקבוצות הן חצי-מקצועניות; אין קבוצה מקצוענית בליגה מאז שפולהאם ליידיס חזרה למעמד של חצי-מקצוענית בשנת 2003. בליגת הנשים משחקות 12 קבוצות, והיא מקיימת מערכת עלייה וירידה עם החטיבה הצפונית והחטיבה הדרומית. האלופות של חטיבות אלה עולות לחטיבה הלאומית, ושתי הקבוצות התחתונות בחטיבה הלאומית יורדות.

מאז הקמת הליגה ב-1993 הקבוצה החזקה ביותר בפרמייר ליג הנשים היא ארסנל ליידיס, שזכתה ב-12 מתוך 22 תוארי אליפות הליגה. למשחק הנשי ישנו עניין קטן יותר מאשר בפרמייר ליג הגברים, כאשר קבוצות פרמייר ליג הנשים משחקות באופן אופייני במגרשים השייכים למועדוני גברים שאינם משחקים בפרמייר ליג.

ראו גם

 פרמייר ליג המילואים
 שיאים וסטטיסטיקות של הפרמייר ליג

קישורים חיצוניים




 הפרמייר ליג באתר פיפ"א
 הפרמייר ליג באתר אופ"א



הערות שוליים

*
קטגוריה:ליגות כדורגל באנגליה
אנגליה